ՀԻՄՆԱՎՈՐՈՒՄ

«ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՎԱՐՁԱԿԱԼՈՒԹՅԱՄԲ ՏՐԱՄԱԴՐՎԱԾ ԳՈՒՅՔԸ ԵՆԹԱՎԱՐՁԱԿԱԼՈՒԹՅԱՆ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ

ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ

**1. Նախագծի ընդունման անհրաժեշտությունը.**

«Համայնքի սեփականություն հանդիսացող՝ վարձակալությամբ տրամադրված գույքը ենթավարձակալության տրամադրելու համաձայնություն տալու մասին» Հայաստանի Հանրապետության Արմավիրի մարզի Փարաքար համայնքի ավագանու որոշման նախագիծը մշակվել է, քանի որ ՀՀ Արմավիրի մարզի Մերձավան գյուղում գտնվող, ՀՀ Արմավիրի մարզի Փարաքար համայնքի սեփականություն հանդիսացող՝ /հիմք սեփականության իրավունքի վկայական 12022019-04-0030, տրված՝ 2019 թվականի փետրվարի 12-ին ՀՀ անշարժ գույքի կադաստրի կոմիտեի կողմից/ 04-065-0509-0005 կադաստրային ծածկագրով 0,113 հա մակերեսով գյուղատնտեսական նպատակային նշանակության, այլ հողատեսք գործառնական նշանակության հողամասի վարձակալ Սեյրան Հովհաննիսյանը 2024թվականի մարտի 20-ի թիվ 1701 դիմումով դիմել է համայնքի ղեկավարին՝ իրեն վարձակալությամբ տրամադրված հողամասը ենթավարձակալությամբ Հովհաննես Հովհաննիսյանին հանձնելու համաձայնություն ստանալու խնդրանքով:

Հայաստանի Հանրապետության Արմավիրի մարզի Մերձավան համայնքի ավագանու 2019թվականի մարտի 6-ի թիվ 16-Ա և Հայաստանի Հանրապետության Արմավիրի մարզի Մերձավան համայնքի ղեկավարի 2019 թվականի մարտի 14-ի թիվ 49-Ա որոշումների հիման վրա ՀՀ Արմավիրի մարզի Մերձավան գյուղական համայնքի սեփականություն հանդիսացող /հիմք սեփականության իրավունքի վկայական 12022019-04-0030, տրված՝ 2019 թվականի փետրվարի 12-ին ՀՀ անշարժ գույքի կադաստրի կոմիտեի կողմից/ Հայաստանի Հանրապետության Արմավիրի մարզի Մերձավան գյուղում գտնվող 04-065-0509-0005 կադաստրային ծածկագրով գյուղատնտեսական նպատակային նշանակության, այլ հողատեսք գործառնական նշանակության 0,113 հա մակերեսով հողամասը վարձակալությամբ, 25 տարի ժամկետով, տարեկան 2100 ՀՀ դրամ վարձակալության վճարով տրամադրվել է հողամասի վարձակալության մրցույթում հաղթող ճանաչված Սեյրան Սարգսի Հովհաննիսյանին, վերջինս դիմել է նշված գույքը ենթավարձակալության տալու համաձայնություն ստանալու խնդրանքով:

Նախագծով ենթավարձակալության վճար է սահմանվում տարեկան 50000ՀՀ դրամ։

**2. Կարգավորման նպատակը և ակնկալվող արդյունքը.**

Նախագծի նպատակն է՝ տալ համաձայնություն համայնքի սեփականություն հանդիսացող գույքը ենթավարձակալության հանձնելու համար։

**3․ Նախագիծը բխում է** «Տեղական իրքնակառավարման մասին» օրենքի 18-րդ հոդվածի առաջին մասի 21-րդ կետի և ՀՀ քաղաքացիական օրենսգրքի 620-րդ և 621-րդ հոդվածների պահանջներից:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Փարաքարի համայնքապետարանի աշխատակազմի կողմից:

**5. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Նախագծի ընդունման դեպքում այլ իրավական ակտերում փոփոխություն կատարելու անհրաժեշտություն չկա։

**6. Նախագծի ընդունման դեպքում** համայնքի բյուջեում ծախսերի փոփոխություն չի նախատեսվում։